Κακή εκπαίδευση

Η Κακή εκπαίδευση (πρωτότυπος τίτλος: La mala educación) είναι ισπανική ταινία του 2004 σε σκηνοθεσία και σενάριο του Πέδρο Αλμοδόβαρ.

Πλοκή
Ισπανία 1980. Ο σκηνοθέτης Ενρίκε δέχεται πρόταση από έναν σεναριογράφο που του συστήνεται ως Ιγνάθιο να γυρίσει μια ταινία με τίτλο Η επίσκεψη. Οι δύο άντρες είναι παλιοί συμμαθητές στο καθολικό σχολείο και οι δύο έχουν κακοποιηθεί σεξουαλικά από τον πατέρα Μανόλο. Η ταινία έχει ως θέμα τα βιώματα των μαθητών στο καθολικό σχολείο.

Στην πορεία, οι δύο άντρες συνάπτουν ερωτική σχέση. Μετά από ενδοιασμούς του σκηνοθέτη, η ταινία τελικά γυρίζεται με πρωταγωνιστή τον Ιγνάθιο. 

Στη συνέχεια, όμως, αποκαλύπτεται πως ο εκείνος που παρουσιάστηκε στον Ενρίκε δεν ήταν ο πραγματικός Ιγνάθιο, αλλά ο αδερφός του Χουάν, ο οποίος έχει το ψευδώνυμο Άνχελ. Ο πραγματικός Ιγνάθιο σήμερα είναι τρανσέξουαλ, ναρκομανής και εκβιάζει τον Μανόλο για να επιζήσει. Ο Μανόλο σήμερα δεν είναι παπάς, αλλά εργάζεται σε έναν εκδοτικό οίκο με το όνομα Μανουέλ Μπερενγκέρ.

Διανομή

Πληροφορίες
Πρόδρομος της ταινίας θεωρείται Ο νόμος του πόθου του 1987.
Είναι από τις λίγες ταινίες του σκηνοθέτη που περιστρέφονται γύρω από άντρες.

Παραπομπές

Ισπανικές ταινίες
Ισπανικές δραματικές ταινίες
Ισπανόφωνες ταινίες
Ισπανικές ταινίες συσχετιζόμενες με ΛΟΑΤ
Ταινίες σχετικά με σεξουαλική κακοποίηση
Ταινίες σε σκηνοθεσία Πέδρο Αλμοδόβαρ
Ταινίες του 2004
Ταινίες σε σενάριο Πέδρο Αλμοδόβαρ
Ταινίες σχετικά με την παιδική σεξουαλική κακοποίηση
Ισπανικές ταινίες μυστηρίου
Ταινίες γυρισμένες στη Μαδρίτη